**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 30.06.2019, ora 08.00 – 01.07.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 01.07.2019, ora 7.00**

**RÂURI**

**Debitele au fost** **în general în scădere**, exceptând cursul mijlociu al Prutului (sectorul Ungheni-Prisăcani), unde au fost în creştere prin propagare şi râurile din Dobrogea, unde au fost relativ staţionare.

Debitele se situează în general la valori cuprinse între 30-80% din mediile multianuale lunare, mai mari (în jurul și peste normalele lunare) pe unele râuri din bazinele inferioare ale Vedei, Teleormanului, Argeșului, Ialomiței, Teleajenului, cursurile superioare ale Oltului, Trotușului, Prutului, cursurile inferioare ale Moldovei și Prutului și mai mici (sub 30% din normalele lunare) pe unuii afluenți ai Oltului mijlociu și pe râurile din bazinele hidrografice Bârlad, Jijia, Sitna și Bahlui.

Se situează peste **COTA DE INUNDAȚIE** râul Prut la staţia hidrometrică Şiviţa (435+1)-jud. GL și peste **COTA DE ATENŢIE** râul Prut la staţia hidrometrică Oancea (440+16)-jud. GL.

**Debitele vor fi în general în scădere**, exceptând exceptând cursul mijlociu al Prutului, unde vor fi în creştere prin propagare şi râurile din Dobrogea, unde vor fi relativ staţionare.

Se va situa peste **COTELE DE ATENŢIE** râul Prut la staţiile hidrometrice Oancea (440+2)-jud. GL şi Şiviţa (360+70)-jud. GL.

**DUNĂRE**

**Debitul la intrarea în ţară** (secţiunea Baziaş) **î**n intervalul 30.06-01.07.2019 **a fost** în **scădere, având valoarea de 6100 m3/s**, peste media multianuală a lunii **iulie (5350 m3/s).**

Pe tot sectorul din aval de Porţile de Fier debitele au fost în scădere.

Din datele primite până la ora 600, nivelul Dunării se situează peste FAZA I DE APĂRARE la stația hidrometrică Isaccea (380+9)-jud. TL.

**Debitul la intrarea în ţară** (secţiunea Baziaş) **va fi în scădere (5800 m3/s).**

Pe tot sectorul din aval de Porţile de Fier debitele vor fi în scădere.

**Se situează în faza I de apărare următoarele sectoare de dig:**

**-jud. Constanţa:** Ciobanu-Gârliciu (km 19+150, 25+450);

**-jud. Tulcea:** dig Crişan, dig Letea, Ostrov-Peceneaga, Peceneaga-Turcoaia, Măcin-Iglița-Carcaliu, 23 August-Grindu, Grindu-Canton km 30, Smârdan-23 August I (din administrarea S.G.A. Tulcea), dig loc. Măcin (din administrarea consiliilor locale); dig şosea Măcin-Smârdan (din administrarea Companiei Naționale de Autostrăzi şi Drumuri Naționale);

**Se situează în faza a II-a de apărare următoarele sectoare de dig:**

**-jud. Tulcea:** Ciulineț-Isaccea, Canton km 30-Ciulineț, Tudor Vladimirescu, Gorgova, R3 (din administrarea S.G.A. Tulcea), dig loc. Chilia Veche, dig loc. Nufăru-Victoria (din administrarea consiliilor locale), dig şosea Măcin-Smârdan (din administrarea Companiei Naționale de Autostrăzi şi Drumuri Naționale);

**Se situează în faza a III-a de apărare următoarele sectoare de dig:**

**-jud. Tulcea:** R4 (din administrarea S.G.A. Tulcea).

**2.** **Situaţia meteorologică în intervalul 30.06.2019, ora 08.00 –01.07.2019, ora 06.00**

**În ţară,** vremea a fost normală termic. Cerul a fost variabil în regiunile estice și sud-estice și mai mult senin în restul teritoriului. Vântul a suflat slab și moderat, cu ușoare intensificări pe crestele montane înalte și în Dobrogea. Temperaturile maxime s-au încadrat între 24 de grade la Întorsura Buzăului, Miercurea Ciuc și Târgu Secuiesc și 31 de grade la Calafat, București-Filaret, Timișoara, Arad, Chișineu-Criș, Drobeta-Turnu Severin, Călărași și Focșani, iar la ora 06 se înregistrau valori termice cuprinse între 9 grade la Joseni și Toplița și 23 de grade la Mahmudia.

**La Bucureşti** vremea a fost predominant frumoasă și apropiată de normalul termic al perioadei. Cerul a fost variabil, mai mult senin noaptea, iar vântul a suflat slab și moderat. Temperatura maximă a fost de 31 de grade la Filaret, 30 de grade la Afumați și 29 de grade la Băneasa, iar la ora ora 06 se înregistrau 15 grade la Băneasa și 18 grade la Afumați și Filaret.

**3. Prognoza meteorologică în intervalul 01.07.2019, ora 08.00 –02.07.2019, ora 8.00**

**În ţară** vremea va deveni călduroasă în cea mai mare parte a teritoriului, local caniculară în zonele de câmpie și podiș, cu disconfort termic accentuat, iar indicele temperatură-umezeală (ITU) va atinge și va depăși ușor pragul critic de 80 de unități. Cerul va fi mai mult senin, iar vântul va sufla slab și moderat, cu unele intensificări în zona montană înaltă și pe litoral. Temperaturile maxime vor fi cuprinse, în general, între 29 și 36 de grade, iar cele minime se vor încadra între 8 și 24 de grade.

**La Bucureşti** vremea va deveni călduroasă, caniculară în orele amiezii, când disconfortul termic va fi accentuat, iar indicele temperatură-umezeală (ITU) va atinge și va depăși ușor pragul critic de 80 de unități. Cerul va fi mai mult senin, iar vântul va sufla slab și moderat. Temperatura maximă va fi de 34...35 de grade, iar cea minimă de 18...20 de grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Argeş** informează telefonic că în seara de 30.06.2019 a izbucnit un incendiu la un fost restaurant din lemn de pe malul lacului de acumulare Prundu din municipiul Piteşti. Echipajele I.S.U. Argeş au intervenit pentru stingere. La ora 20:30 incendiul era stins în proporție de 90%. Nu s-au înregistrat victime. Se va reveni cu informații.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

***IV. ALTE EVENIMENTE***

**A.B.A. Siret** informează că în data de 30.06.2019 în dreptul podului CFR din comuna Dărmăneşti, jud. Suceava, a dispărut un copil de 15 ani care se afla la scăldat. I.S.U. Suceava a trimis la faţa locului pentru căutarea acestuia un echipaj (3 scafandri cu o barcă pneumatică). După recuperarea trupului s-au efectuat manevre de resuscitare, însă la ora 20:45 a fost declarat decesul.

 Direcția de Comunicare și Resurse Umane